PATVIRTINTA

Visagino savivaldybės administracijos nuolatinės turto nuomos komisijos, sudarytos Visagino savivaldybės administracijos direktoriaus 2023 m. sausio 19 d. įsakymu Nr. ĮV-E-26

**VISAGINO SAVIVALDYBEI NUOSAVYBĖS TEISE PRIKLAUSANČIO IR ŠIUO METU VISAGINO SAVIVALDYBĖS ADMINISTRACIJOS PATIKĖJIMO TEISE VALDOMO NEKILNOJAMOJO TURTO - PASTATO (UNIKALUS NR. 4400-0254-6578), ESANČIO VISAGINE, SEDULINOS AL. 75B, VIEŠOJO NUOMOS KONKURSO SĄLYGOS**

1. **BENDROSIOS NUOSTATOS**
2. Vadovaudamasi Visagino savivaldybės administracijos direktoriaus 2023 m. kovo 24 d. įsakymu Nr. ĮTV-E-84 „Dėl pastato, esančio Visagine, Sedulinos al. 75B, nuomos konkurso organizavimo“ Visagino savivaldybės administracija, kodas 188711925, Visaginas, Parko g. 14, (toliau – Nuomotojas), viešojo nuomos konkurso būdu išnuomoja Visagino savivaldybei nuosavybės teise priklausantį ir šiuo metu Visagino savivaldybės administracijos turto patikėjimo teise valdomą nekilnojamąjį turtą - 335,21 kv. m ploto gydymo paskirties pastatą, esantį Visagine, Sedulinos al. 75B, (pastato unikalus Nr. 4400-0254-6578, žymėjimas plane 1D2p, inventorinis Nr. 1200003; įsigijimo vertė – 33039,27 Eur, likutinė vertė – 19503,45 Eur).
3. Viešasis nuomos konkursas (toliau – Konkursas) vykdomas vadovaujantis Visagino savivaldybei nuosavybės teise priklausančio ilgalaikio materialiojo turto nuomos tvarkos aprašo (toliau – Nuomos tvarkos aprašas), patvirtinto Visagino savivaldybės tarybos 2020 m. vasario 6 d. sprendimu Nr. TS-27 „Dėl Visagino savivaldybei nuosavybės teise priklausančio ilgalaikio materialiojo turto nuomos tvarkos aprašo patvirtinimo“, nuostatomis, Visagino savivaldybės nuolatinės turto nuomos konkurso komisijos darbo reglamentu, patvirtintu Visagino savivaldybės administracijos 2023 m. sausio 19 d. įsakymu Nr. ĮV-E-26 „Dėl Visagino savivaldybės administracijos nuolatinės turto nuomos konkurso komisijos sudarymo ir jos darbo reglamento patvirtinimo“ ir šiomis Konkurso sąlygomis.

3. Konkursą vykdo Visagino savivaldybės administracijos nuolatinė turto nuomos komisija, sudaryta Visagino savivaldybės administracijos direktoriaus 2023 m. sausio 19 d. įsakymu Nr. ĮV-E-26 „Dėl Visagino savivaldybės administracijos nuolatinės turto nuomos konkurso komisijos sudarymo ir jos darbo reglamento patvirtinimo“ (toliau – Komisija).

4. Dokumentai Konkursui teikiami lietuvių kalba.

5. Konkursas skelbiamas Visagino savivaldybės interneto svetainėje [www.visaginas.lt](http://www.visaginas.lt).

**II. VIEŠOJO NUOMOS KONKURSO OBJEKTAS IR NUOMOS SĄLYGOS**

6. Visagino savivaldybės administracija išnuomoja nekilnojamąjį turtą - 335,21 kv. m ploto gydymo paskirties pastatą, esantį Visagine, Sedulinos al. 75B (pastato unikalus Nr. 4400-0254-6578, žymėjimas plane 1D2p, inventorinis Nr. 1200003; įsigijimo vertė – 33039,27 Eur, likutinė vertė – 19503,45 Eur).

7. Negyvenamosios patalpos išnuomojamos: gydymo veiklai (pagal kadastro bylos eksplikacijos duomenis). Nuomos objektas taip pat gali būti naudojamas: kitai stacionarinei globos veiklai, sporto klubų veiklai, kirpyklų ir kitų grožio salonų veiklai, fizinės gerovės užtikrinimo veiklai (turkiškų pirčių, saunų, garo vonių, soliariumų, liesėjimo ir lieknėjimo salonų, masažo kabinetų veiklai), kitai, niekur nepriskirtai asmenų aptarnavimo veiklai (tatuiruočių ir papuošalų vėrimo studijų veiklai), kurios yra nurodytos Statinio (jo patalpų) naudojimo ne pagal paskirtį atvejų tvarkos aprašo, patvirtinto Lietuvos Respublikos Vyriausybės 2011 m. spalio 12 d. nutarimu Nr. 1178 „Dėl statinio (jo patalpų) naudojimo ne pagal paskirtį atvejų ir tvarkos aprašo patvirtinimo“, 6 punkte.

8. Vadovaujantis teisės aktų nustatyta tvarka, galimas patalpų paskirties keitimas nuomininko lėšomis.

9. Pradinis turto nuompinigių dydis – 492,76 Eur per mėnesį.

10. Turto nuomos terminas – 5 metai su galimybe pratęsti dar 5 metams, jei nuomininkas tvarkingai vykdo pagal nuomos sutartį prisiimtas pareigas.

11. Nuompinigių mokėjimo tvarka – nuompinigiai mokami kas mėnesį, prieš prasidedant mėnesiui, bet ne vėliau kaip iki einamojo mėnesio 20 (dvidešimtos) dienos.

12. Informacija apie delspinigių dydį už nuomininko praleistą nuomos mokesčio mokėjimo terminą – nuomininkas, per sutartyje nustatytus terminus nesumokėjęs nuompinigių, privalo mokėti nuomotojui **0,05 procento** dydžio delspinigius nuo nesumokėtos nuompinigių sumos už kiekvieną pavėluotą dieną.

13. Patalpas galima apžiūrėti nuo **2023 m. balandžio 3 d. iki 2023 m. balandžio 6 d. nuo 9.00 val. iki 15.00 val.** Dėl patalpų apžiūros kreiptis į Visagino savivaldybės administracijos Transporto ir ūkio skyriaus specialistą Vladą Talačką, tel. 8-655-25341, el. p. vladas.talacka@visaginas.lt .

**III. PARAIŠKŲ PATEIKIMAS, REGISTRAVIMAS IR NAGRINĖJIMAS**

14. Konkurso dalyvis prieš atvykdamas registruotis privalo sumokėti pradinį įnašą, lygų 3 mėnesių pradiniam turto nuompinigių dydžiui **(1478,28 Eur)** į Visagino savivaldybės administracijos (įmonės kodas 188711925) sąskaitą Nr. LT35 7300 0100 4214 4374, „Swedbank“ AB; Mokėjimo paskirtis: viešojo nuomos konkurso dalyvio pradinis įnašas.

15. Konkurso dalyviai paraiškas, parengtas pagal Konkurso sąlygų priede pateiktą paraiškos formą, turi pateikti užklijuotame voke nuo **2023 m. balandžio 12 d. 9.00 val. iki 2023 m. balandžio 14 d. 15.00 val.** Visagine, Parko g. 14, 409 kabinetas (atsakinga Komisijos narė Visagino savivaldybės administracijos Vietinio ūkio valdymo ir statybos skyriaus vyresnioji specialistė Inga Vavinskienė, tel. 8-386-36061, el. p. inga.vavinskiene@visaginas.lt).

16. Dokumentai, kuriuos konkurso dalyvis privalo pateikti nuomos konkursui:

16.1. finansų įstaigos išduotas dokumentas, patvirtinantis, kad sumokėtas pradinis įnašas;

16.2. užklijuotas vokas, ant kurio turi būti užrašyta: konkurso dalyvio vardas ir pavardė (jei fizinis asmuo), pavadinimas (jei juridinis asmuo) ir adresas; turto, kurio nuomos konkursas buvo skelbtas, pavadinimas, adresas ir nuoroda „Turto nuomos konkursui“.

17. Voke **turi būti pateikti šie dokumentai:**

17.1. paraiška, kurioje turi būti nurodomas konkurso dalyvio ar jo įgalioto asmens vardas, pavardė, gyvenamosios vietos adresas (fiziniams asmenims), arba asmens teisinė forma, pavadinimas, kodas ir buveinės adresas; kontaktinio asmens telefono numeris, elektroninio pašto adresas; prašomo išnuomoti turto pavadinimas, adresas ir plotas; konkretus siūlomas nuompinigių dydis; paaiškinimas, kokiam tikslui konkurso dalyvis naudos nuomojamą turtą; konkurso dalyvio ar jo įgalioto asmens atsiskaitomosios sąskaitos, į kurią turto nuomos komisija turi pervesti grąžinamą pradinį įnašą, rekvizitai;

17.2. nustatyta tvarka patvirtintas įgaliojimas, jeigu Konkurso dalyviui konkurse atstovauja jo įgaliotas asmuo;

17.3. steigimo dokumentų ar kitų steigimo faktą patvirtinančių dokumentų kopijos (juridiniams asmenims).

18. Komisijos pirmininkas ar jo paskirtas asmuo:

18.1. priima norinčiųjų dalyvauti Konkurse dokumentus ir registruoja Konkurso dalyvius turto nuomos konkurso dalyvių registracijos žurnale – įrašo Konkurso dalyvio registracijos eilės numerį, voko gavimo datą ir tikslų laiką (minučių tikslumu), Konkurso pavadinimą, datą ir laiką, Konkurso dalyvio pavadinimą;

18.2. išduoda Konkurso dalyvio registracijos pažymėjimą, kuriame nurodytas registracijos eilės numeris, voko gavimo data ir laikas (minučių tikslumu), Komisijos posėdžio vieta (adresas), data ir tikslus laikas.

19. Konkurso dalyvis gali pateikti tik vieną pasiūlymą.

20. Įregistruotas Konkurso dalyvis iki 2023 m. balandžio 14 d. 15.00 val. turi teisę atšaukti pateiktą paraišką ir pateikti naują paraišką.

**IV. VOKŲ SU KONKURSO DALYVIŲ PARAIŠKOMIS ATPLĖŠIMAS, PARAIŠKŲ NAGRINĖJIMAS IR VERTINIMAS**

21. Vokai su paraiškomis bus atplėšiami Komisijos posėdyje, kuris įvyks **2023 m. balandžio 19 d. 15 val.** Parko g. 14, Visagine, 409 kabinete. Dalyvauti Konkurse turi teisę įregistruoti Konkurso dalyviai ar jų įgalioti atstovai, turintys Konkurso dalyvio registracijos pažymėjimą ir pateikę asmens tapatybę patvirtinantį dokumentą.

22. Komisijos posėdyje leidžiama atvykusiems Konkurso dalyviams ar jų atstovams įsitikinti, kad vokai su dokumentais nepažeisti.

23. Komisijos pirmininkas atplėšia vokus, nepažeisdamas voko užklijavimo juostos. Komisijos nariai patikrina, ar visi reikiami dokumentai pateikti ir ar jie atitinka nurodytus reikalavimus.

24. Konkurso laimėtoju pripažįstamas Konkurso dalyvis, pasiūlęs didžiausią turto nuompinigių dydį. Jeigu tokį pat dydį (didžiausią) pasiūlo keli Konkurso dalyviai, laimėtoju pripažįstamas dalyvis, anksčiau įregistruotas registracijos žurnale.

25. Jeigu dalyvauti Konkurse užsiregistravo tik vienas Konkurso dalyvis, pasiūlęs nuompinigių ne mažiau už nustatytą pradinį nuompinigių dydį ir pateikęs visus reikiamus dokumentus, jis pripažįstamas Konkurso laimėtoju.

26. Turto viešojo konkurso rezultatai ne vėliau kaip kitą dieną po nuomos konkurso įrašomi protokole, kurį pasirašo komisijos pirmininkas ir komisijos sekretorius. Konkurso dalyviai ar jų įgalioti atstovai turi teisę susipažinti su protokolu.

27. Komisija turto nuomos konkurso laimėtojui, neatvykusiam į komisijos posėdį, per 3 darbo dienas nuo protokolo pasirašymo dienos išsiunčia pranešimą, kuriame nurodomas laikas, kada bus pasirašoma nuomos sutartis.

28. Konkurso dalyviai, neatvykę į Komisijos posėdį, apie Konkurso rezultatus informuojami raštu (jiems išsiunčiami pranešimai) per 3 darbo dienas nuo komisijos protokolo pasirašymo.

29. Konkurso dalyviams, nelaimėjusiems Konkurso, pradinis įnašas grąžinamas per 5 darbo dienas po Komisijos protokolo pasirašymo į sąskaitas, nurodytas Konkurso dalyvių dokumentuose.

**V. KONKURSO PROCEDŪRŲ NUTRAUKIMAS**

30. Turto valdytojas bet kuriuo metu iki nuomos sutarties sudarymo turi teisę nutraukti Konkurso procedūras, jeigu:

30.1. atsiranda aplinkybių, kurių nebuvo galima numatyti iki paskelbiant konkursą;

30.2. paskelbus Konkursą paaiškėja, kad turto nuoma negalima;

30.3. iškilo poreikis turtą naudoti savivaldybės reikmėms.

31. Konkurso dalyviai apie sprendimą nutraukti konkurso procedūras informuojami raštu (jiems išsiunčiami pranešimai) ir pradinis įnašas jiems grąžinamas per 5 darbo dienas nuo sprendimo nutraukti Konkursą priėmimo.

**VI. KITOS SĄLYGOS**

32. Ginčai, kilę dėl Konkurso organizavimo ar jo rezultatų sprendžiami įstatymų nustatyta tvarka.

Konkurso sąlygų priedas

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(konkurso dalyvio ar jo įgalioto atstovo vardas, pavardė)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(juridinio asmens pavadinimas, kodas, PVM mokėtojo kodas)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(adresas (buveinė))

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(telefono numeris, elektroninio pašto adresas)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(banko pavadinimas, sąskaitos numeris ir kodas)

**PARAIŠKA**

2023 m. \_\_\_\_\_\_\_\_\_\_\_\_\_\_\_\_ d.

Visaginas

Prašau leisti dalyvauti Turto nuomos konkurse dėl\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_nuomos.

(patalpų, aikštelių, kito turto adresas, bendras plotas / ilgis)

Siūloma kaina \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ Eur per mėnesį,

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(kaina žodžiais)

Numatoma vykdyti veikla\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Apie viešo nuomos konkurso laimėjimą informuoti\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(raštu ar elektroniniu paštu)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_

(konkurso dalyvio ar jo įgalioto atstovo vardas, pavardė, pareigos) (parašas)

A.V.